CELEX: 62014TN0710
Language: bg
Date: 2014-10-06 00:00:00
Title: Дело T-710/14: Жалба, подадена на 6 октомври 2014 г.  — Herbert Smith Freehills/Съвет

17.11.2014   
            
            
               BG
            
            
               Официален вестник на Европейския съюз
            
            
               C 409/63
            
         Жалба, подадена на 6 октомври 2014 г. — Herbert Smith Freehills/Съвет
   (Дело T-710/14)
   2014/C 409/84
   Език на производството: английски
   
      Страни
   
   
      Жалбоподател: Herbert Smith Freehills LLP (Лондон, Обединено кралство) (представител: P. Wytinck, lawyer)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение 18/c/01/14 на Съвета на Европейския съюз от 23 юли 2014 г.; и
            
         
               —
            
            
               да осъди Съвета да заплати съдебните разноски на жалбоподателя в настоящото производство.
            
         
      Правни основания и основни доводи
   
   С настоящата жалба жалбоподателят иска отмяната на Решение на Съвета 18/c/01/14 oт 24 юли 2014 г., съдържащо отказ на Съвета по потвърдителното заявление на жалбоподателя за достъп, съгласно Регламент № 1049/2001 (1), до някои документи, свързани с приемането на Директива 2014/40/EС на Европейския парламент и на Съвета от 3 април 2014 година за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (2).
   В подкрепа на жалбата си, жалбоподателят излага три правни основания.
   
               1.
            
            
               Първото правно основание е нарушение от Съвета на член 4, параграф 2, второ тире от Регламент № 1049/2001, тъй като i) не всички посочени от Съвета документи попадат в обхвата на изключението, свързано със защитата на правните становища; и ii) налице е първостепенен обществен интерес от оповестяването на документите, посочени в искането на жалбоподателя за достъп до документи.
            
         
               2.
            
            
               Второто правно основание е нарушение на член 4, параграф 6 от Регламент № 1049/2001, тъй като Съветът не е предоставил частичен достъп до исканите документи.
            
         
               3.
            
            
               Tретото правно основание е допусната от Съвета явна грешка в преценката по отношение на обхвата на искането на жалбоподателя за достъп до документи.
            
         
      (1)  Регламент (ЕО) № 1049/2001 на Eвропейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (OВ L 145, стp. 43; Специално издание на български език, 2007 г., глава 1, том 3, стр. 76).
   
      (2)  ОВ L 127, стр. 1.